Dette forslaget som me legg fram her, vil nettopp føra til ei modernisering av dette arbeidet. Det er slik at i enkelte kommunar fungerer dette godt i dag, i andre kommunar fungerer det dårlegare. Me legg opp til ei modernisering som vil gi forbetringar. Det er ikkje utan grunn at Forbrukarrådet gir oss si fulle tilslutning. Det er noko rart ved at det var ei tidlegare arbeidarpartiregjering som sette i gang dette arbeidet. Eit utval kom fram til eit forslag, og rett nok deler utvalet seg i to, men heile utvalet gir si tilslutning til det Regjeringa legg fram her. Ingen i det utvalet, som altså arbeidarpartiregjeringa sette ned, går for det mindretalet her vil. Om det er slik vi vil få oppleva ei eventuell ny raud regjering, ei regjering som ikkje vil sjå framover, men som derimot vil vera bakstreversk og ikkje velja moderniserte og gode løysingar for folk flest, ja, da synest eg det er skremmande.